CELEX: 62010TN0180
Language: lt
Date: 2010-04-16 00:00:00
Title: Byla T-180/10: 2010 m. balandžio 16 d. pareikštas ieškinys byloje Nickel Institute prieš Komisiją

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/53
            
         
      2010 m. balandžio 16 d. pareikštas ieškinys byloje Nickel Institute prieš Komisiją
      
      (Byla T-180/10)
      (2010/C 161/84)
      Proceso kalba: anglų
      
         Šalys
      
      
         Ieškovė: Nickel Institute (Torontas, Kanada), atstovaujama advokato K. Nordlander ir solisitoriaus H. Pearson
      
         Atsakovė: Europos Komisija
      
         Ieškovės reikalavimai
      
      
                  —
               
               
                  Pripažinti ieškinį dėl panaikinimo priimtinu;
               
            
                  —
               
               
                  panaikinti 2010 m. vasario 8 d. Komisijos sprendimą SG.E3/HP/psi – Ares(2010)65824, kuriuo Komisija atsisakė leisti išsamiai susipažinti su tam tikrais dokumentais, kurių prašė ieškovė pagal Reglamentą (EB) Nr. 1049/2001 (1) ir
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šiuo ieškiniu, pareikštu pagal SESV 263 straipsnį, ieškovė siekia, kad būtų panaikintas 2010 m. vasario 8 d. Komisijos sprendimas SG.E3/HP/psi – Ares(2010)65824, kuriuo Komisija atsisakė leisti išsamiai susipažinti su tam tikrais dokumentais, kurių prašė ieškovė pagal Reglamentą (EB) Nr. 1049/2001. Šiuo sprendimu, be kita ko buvo, patvirtinta:
      
                  —
               
               
                  Komisijos teisės tarnybos l. e. p. generalinio direktoriaus sprendimas neleisti išsamiai susipažinti su septyniais dokumentais, kuriuose pateiktas šios tarnybos atliktas Komisijos Direktyvos 2008/58/EB (2) projekto vertinimas;
               
            
                  —
               
               
                  Aplinkos GD D direktorato direktoriaus sprendimas neleisti išsamiai susipažinti su dviem dokumentais, kuriuose pateikti kitų Komisijos generalinių direktoratų atlikti Komisijos direktyvos 2008/58/EB projekto vertinimai; ir
               
            
                  —
               
               
                  tai, kad Komisija neturėjo jokio dokumento, archyvo ar korespondencijos (įskaitant su jais susijusius kitus dokumentus ar komentarus), kuriuose būtų pateiktas teisės tarnybos atliktas Direktyvos 2009/2/EB projekto vertinimas (3).
               
            Reikalavimams pagrįsti ieškovė pateikia kelis argumentus:
      
                   
               
               
                  Pirma, Komisijos generalinis sekretorius padarė akivaizdžią vertinimo klaidą ir pažeidė Reglamento (EB) Nr. 1049/2001 4 straipsnio 2 dalies antrą įtrauką aiškindamas išimtį, susijusia su teisinių išvadų apsauga, kiek tai susiję su įvairiais prašomais dokumentais.
               
            
                   
               
               
                  Be to, Komisijos generalinis sekretorius padarė akivaizdžią vertinimo klaidą ir pažeidė Reglamento (EB) Nr. 1049/2001 4 straipsnio 2 dalies antrą įtrauką aiškindamas išimtį, susijusia su teisminių procedūrų apsauga, kiek tai susiję su vienu iš prašomų dokumentų.
               
            
                   
               
               
                  Galiausiai, Komisijos generalinis sekretorius padarė akivaizdžią vertinimo klaidą ir pažeidė Reglamento (EB) Nr. 1049/2001 8 straipsnio 1 dalį nenurodydamas ir nelesdamas susipažinti su dokumentais, kuriuose teisės tarnyba pateikia nuomonę apie Komisijos dirketyvos 2009/2/EB projektą.
               
            
         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331)
      
         (2)  2008 m. rugpjūčio 21 d. Komisijos direktyva 2008/58/EB, kuria 30-ąjį kartą iš dalies keičiama ir su technikos pažanga derinama Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (OL L 246, p. 1)
      
         (3)  2009 m. sausio 15 d. Komisijos direktyva 2009/2/EB, 31-ąjį kartą iš dalies keičianti ir su technikos pažanga derinanti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (OL L 11, p. 6)